**Výzva na predloženie ponuky.**

**Obec Čičarovce**

Čičarovce 90, 076 71 Čičarovce

Vec: **Výzva na predloženie ponuky**

Obec Čičarovce, ako verejný obstarávateľ v zmysle § 7 ods. 1 písm. b) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“) Vás žiadame o predloženie ponuky v zmysle § 117 ZVO na nižšie špecifikovaný predmet zákazky **„Komunitné centrum Čičarovce“**

1. **Identifikácia verejného obstarávateľa:**

**Verejný obstarávateľ v zmysle § 7 ods. 1 písm. b) ZVO:**

**Názov verejného obstarávateľa: Obec Čičarovce**

Sídlo: Čičarovce 90, 076 71 Čičarovce

Štatutárny zástupca: Imrich Varga, starosta obce

IČO: 00331449

DIČ: 2020539994

IČ DPH: -

Tel.: +421 56 638 31 70

Fax: +421 56 638 31 70

E-mail: cicarovce@atknet.sk.

Internetová stránka: www.cicarovce.ou.sk

 Bankové spojenie: Všeobecná úverová banka, a.s.

Číslo účtu.: SK17 0200 0000 0000 0492 4622

1. **Miesto predloženia/doručenia ponuky:**

Obecný úrad Čičarovce, Čičarovce 90, 076 71 Čičarovce

1. **Kontaktná osoba na prevzatie ponuky: Imrich Varga, starosta obce**
2. **Predmet obstarávania:**

Predmetom zákazky je výber zhotoviteľa stavby "Komunitné centrum Čičarovce".

Realizácia zákazky bude podľa projektovej dokumentácie a výkazu výmer, ktoré sú neoddeliteľnou súčasťou tejto výzvy.

**Názov zákazky:** Komunitné centrum Čičarovce

Stručný opis zákazky:

Obnova existujúcej budovy komunitného centra, ktorá aj v súčasnosti slúži ako komunitné centrum, zabezpečujúce vytvorenie sociálnych služieb obyvateľov obce.

Základné údaje stavby:

Zastavaná plocha : 199,61 m2

Úžitková plocha: 121,23 m2

Obostavaný priestor: 992,527 m3

Hlavný kód CPV

|  |  |
| --- | --- |
| **Predmet zákazky** | **CPV podľa slovníka** |
| Stavebné práce na stavbe budov | 45210000-2 |

**Dodatočné kódy CPV**

|  |  |
| --- | --- |
| **Predmet zákazky** | **CPV podľa slovníka** |
| Stavebné práce na stavbe budov určených pre sociálne služby  | 45215200-9 |

1. **Typ zmluvy, ktorá bude výsledkom verejného obstarávania:** Zmluva o dielo podľa prílohy č. 3 tejto výzvy.
2. **Podrobný opis predmetu zákazky (predmetu obstarávania):**

Obnova jestvujúcej stavby predstavuje výmenu existujúcej drevenej strešnej konštrukcie manzardovej strechy za valbovú strechu. Krov je navrhnutý ako hambalkový so stojacou stolicou, sklon strechy 25°. Odvodňovací systém a krytina sa navrhne z lakovaného oceľového plechu. V rámci obnovy budovy sa prevedie vonkajšia izolácia fasády z kamenno-čadičových dosiek hrúbky 160 mm a izolácia stropu hrúbky 350 mm. Soklové murivo bude zateplené tepelnoizolačnými polystyrénovými doskami Styrodur hr. 100 mm. Povrchová úprava vonkajších obvodových stien sa prevedie ako tenkovrstvová silikónová omietka s ryhovanou štruktúrou, soklová úprava z mozaikovej omietky resp. ako tenkovrstvová silikónová omietka s ryhovanou štruktúrou. Objekt bude chránený pred bleskom realizáciou nového bleskozvodného systému.

Stavba je navrhnutá ako jeden stavebný objekt, jej rozsah je bežného charakteru stavby komunitného centra, realizácia stavby sa predpokladá v jednej etape.

1. **Predpokladaná hodnota zákazky:** 72 618,07 EUR bez DPH
2. **Miesto dodania predmetu zákazky:**

Navrhovaná stavba Komunitné centrum Čičarovce bude realizovaná obnovou existujúcej stavby na pozemku reg. C-KN parc. č. 166/13 v katastrálnom území Čičarovce.

1. **Lehoty na dodanie alebo dokončenie predmetu zákazky alebo trvanie zmluvy:**

Trvanie zmluvy je do 12 mesiacov od odovzdania staveniska

1. **Súťažné podklady k výzve na predloženie cenovej ponuky:** bez úhrady sú súčasťou výzvy
2. **Financovanie predmetu zákazky:** zákazka bude spolufinancovaná z Európskeho fondu regionálneho rozvoja v rámci Operačného programu: Ľudské zdroje, Prioritná os: 6. Technická vybavenosť v obciach s prítomnosťou margalizovaných rómskych komunít.
3. **Lehota na predloženie ponuky:** 09.01.2018 do 12:00 hod.
4. **Spôsob predloženia ponuky:**

Ponuky sa predkladajú prostredníctvom pošty, iného doručovateľa alebo osobne, v uzavretom obale s uvedením obchodného mena alebo názvu, sídla, miesta podnikania alebo obvyklého pobytu uchádzača s označením „súťaž“ a heslom súťaže „Komunitné centrum Čičarovce“.

Ak sa ponuka doručuje osobne, verejný obstarávateľ vydá potvrdenie o jej prevzatí, v ktorom uvedie dátum, čas a miesto prevzatia ponuky.

Ak bude ponuka predložená po uplynutí lehoty na predkladanie ponúk, tak sa vráti uchádzačovi neotvorená.

1. **Kritériá na vyhodnotenie ponúk s pravidlami ich uplatnenia a spôsob hodnotenia ponúk:** Kritériom na vyhodnotenie ponúk je najnižšia cena.

Verejný obstarávateľ bude hodnotiť ponukovú cenu za celý predmet zákazky v Eur s DPH.

Ponuky sa zoradia podľa cien za predmet zákazky ponúknutých jednotlivými uchádzačmi od najnižšej ponúknutej ceny po najvyššiu ponúknutú cenu.

Úspešným uchádzačom sa stane ten uchádzač, ktorý ponúkne za celý predmet zákazky najnižšiu cenu.

1. **Pokyny na zostavenie ponuky:**

Uchádzač predloží ponuku v listinnej podobe.

Doklady a dokumenty vyhotovené uchádzačom musia byť podpísané uchádzačom alebo osobou oprávnenou konať v mene uchádzača.

Ponuky a ďalšie doklady a dokumenty vo verejnom obstarávaní sa predkladajú v štátnom jazyku, resp. v českom jazyku. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre ponuky, návrhy, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.

Ponuka bude označená názvom „Komunitné centrum Čičarovce“.

Neumožňuje sa predložiť variantné riešenie.

* **Požadujeme, aby ponuka obsahovala nasledovné doklady a údaje**: uviesť podľa predmetu zákazky, napr.:
	1. **Identifikačné údaje uchádzača:** (obchodné meno a sídlo uchádzača, IČO, DIČ, IČ pre daň, telefón, fax, e-mail, webová stránka, bankové spojenie, č. účtu a pod.) s uvedením predmetu zákazky „Komunitné centrum Čičarovce“.
	2. **Návrh uchádzača na plnenie kritéria na vyhodnotenie ponúk**, podpísaný uchádzačom alebo osobou oprávnenou konať za uchádzača, vrátane prílohy: oceneného výkazu výmer podľa prílohy č. 2 - Zadanie s výkazom výmer;
	3. **Fotokópia dokladu o oprávnení dodávať tovar, poskytovať službu resp. uskutočňovať stavebné práce,** **ktorý zodpovedá predmetu zákazky .** U právnických osôb napr. výpis z obchodného registra, u fyzických osôb napr. výpis zo živnostenského registra (stačí fotokópia);
	4. **zoznam stavebných prác** rovnakého alebo podobného charakteru ako je daný predmet zákazky v zmysle rozsahu uvedeného v PD, uskutočnených za predchádzajúcich päť rokov od vyhlásenia tohto verejného obstarávania s uvedením cien, miest a lehôt uskutočnenia prác. Zoznam musí byť doplnený potvrdením o uspokojivom vykonaní stavebných prác a zhodnotení uskutočnených stavebných prác podľa obchodných podmienok. Uchádzač predloží potvrdenie o plnení minimálne jednej stavby podobnej predmetu zákazky s rozpočtovými nákladmi stavby vo výške min. 70 000,00 EUR bez DPH.
	5. **Doklad preukazujúci, že uchádzač má k dispozícii osobu ktorá má autorizačné osvedčenie o vykonaní odbornej skúšky pre činnosť stavbyvedúceho pre pozemné stavby**. Uchádzač predloží osvedčenie, ktoré musí byť fotokópia s originálnou pečiatkou a originálnym podpisom majiteľa a musí byť vydané podľa zákona č. 138/1992 Zb. o autorizovaných architektoch a autorizovaných stavebných inžinieroch v znení neskorších predpisov. Verejný obstarávateľ bude akceptovať aj ekvivalent tohto osvedčenia.

Uchádzač môže na preukázanie technickej spôsobilosti alebo odbornej spôsobilosti využiť technické a odborné kapacity inej osoby, bez ohľadu na ich právny vzťah. V takomto prípade musí uchádzač verejnému obstarávateľovi preukázať, že pri plnení zmluvy bude skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Skutočnosť podľa druhej vety preukazuje uchádzač písomnou zmluvou uzavretou s osobou, ktorej technickými a odbornými kapacitami mieni preukázať svoju technickú spôsobilosť alebo odbornú spôsobilosť. Z písomnej zmluvy musí vyplývať záväzok osoby, že poskytne svoje kapacity počas celého trvania zmluvného vzťahu.

1. **Otváranie ponúk:** 09.01.2018 o 13:00 hod na Obecnom úrade v Čičarovciach č. 90.
2. **Postup pri otváraní ponúk:** otváranie ponúk bude neverejné.
3. **Lehota viazanosti ponúk**: 28.02.2018
4. **Osoby určené pre styk so záujemcami a uchádzačmi:** Ing. Blažej Nagyidai, konateľ spoločnosti Ingreal DOMUS s.r.o., P.O.Hviezdoslava 56/98, 079 01 Veľké Kapušany, e-ail: info@ingrealdomus.sk, tel. č. +421 566284012, mobil: +421 905 835810
5. **Ďalšie informácie verejného obstarávateľa:**
6. Verejný obstarávateľ postupuje pri realizácii verejného obstarávania na dodávateľa stavebných prác uplatnením sociálneho aspektu vo verejnom obstarávaní v súlade s ustanoveniami § 42 ods. 12 ZVO, a to v rozsahu a spôsobom uvedeným v čl. 3.25 všeobecne záväzných podmienok k zmluve o poskytnutí NFP.

Verejný obstarávateľ zmluvne zaviaže zhotoviteľa, že na celú dobu realizácie stavebných prác zamestná podľa zákona č. 311/2001 Z. z. (Zákonník práce) minimálne dve osoby spĺňajúce kumulatívne nasledovné predpoklady:

a) patria k marginalizovanej rómskej komunite, a zároveň

b) sú dlhodobo nezamestnaní v zmysle § 8 zákona č. 5/2004 Z. z. o službách zamestnanosti a o zmene a doplnení niektorých zákonov.

1. Od úspešného uchádzača bude verejný obstarávateľ požadovať pred podpisom Zmluvy ďalšie doklady:
* Návrh Zmluvy podľa bodu 5 tejto výzvy.
1. Zmluva s úspešným uchádzačom nadobúda účinnosť po splnení odkladacej podmienky, ktorá spočíva v tom, že dôjde k schváleniu procesu verejného obstarávania. V prípade neschválenia procesu verejného obstarávania poskytovateľom nenávratného finančného príspevku si verejný obstarávateľ vyhradzuje právo využiť inštitút odkladacej podmienky a následne zmluvu anulovať. Podmienkou nadobudnutia účinnosti tejto zmluvy je aj zverejnenie Zmluvy o poskytnutí nenávratného finančného príspevku uzatvorenej medzi objednávateľom ako prijímateľom dotácie a Ministerstvom vnútra SR ako poskytovateľom dotácie. Zmluva nadobudne účinnosť deň nasledujúci po dni splnenia vyššie uvedených podmienok.

S úctou,

Imrich Varga, starosta obce

V Čičarovciach, 11.12.2017

**Prílohy:**

Príloha č.1 – Identifikácia uchádzača – vzor

Príloha č. 2 – Návrh na plnenie kritéria

Príloha č. 3 – Zadanie s výkazom výmer

Príloha č. 4 - Zmluva o dielo – vzor

Príloha č. 5 – PD stavby